Document ID: /roh_data/filtered/fineweb-2-filterrobots_roh.jsonl.gz/19850

En la vita dad Erna Romeril-Klarer hai adina puspè dà midaments. La figlia d’hoteliers ha passentà in pli lung temp sin in catamaran e giudì ina vita sco marinera ensemen cun ses um che è 17 onns pli vegl.
Dentant ha la dunna sportiva ch’ins vesa savens en gir cun il chaun Queenie, er lavurà sco ospitanta ed hoteliera ensemen cun ses um en differents lieus.
Nus essan adina stads da quels da decisiuns sveltas!
Cun l’adopziun da dus mats oriundamain da la Columbia han ils Romerils pudì accuplir in da lur gronds giavischs avant 30 onns e daventar ina famiglia.
Oz lavura la Zuozingra a la scola media, il Lyceum Alpinum en la partiziun dal «International Baccalaureate».
Il temp liber passenta la dunna da 55 onns gugent e faschond spassegiadas en la natira e cun tgirar la biadia da quatter onns.